Câștigătoarea "Mrs. Sri Lanka“, rănită la cap pe scenă. Momentul în care o fostă concurentă îi smulge coroana. .
Au fost momente tensionate pe scena celui mai mare concurs de frumusețe din Sri Lanka. Câștigătoarea "Mrs. Sri Lanka“ a fost rănită după ce i-a fost înmânat premiul. O fostă câștigătoare a titlului a fost cea care a agresat-o.
Câștigătoarea celui mai mare concurs de frumusețe din Sri Lanka a trecut de la extaz la agonie, duminică, după ce i-a fost înmânat premiul "Mrs. Sri Lanka“.La câteva momente după primirea trofeului, Pushpika De Silva a fost agresată chiar pe scenă de o fostă câștigătoare a titlului "Mrs. Sri Lanka“, Caroline Jurie, supărată de faptul că noua Regină a Frumuseții ar fi divorțată. Nemulțumirea femeii vine în contextul în care o regulă a organizatorilor competiţiei precizează că participantele trebuie să fie căsătorite şi nu divorţate, scrie BBC.Nervoasă, Caroline Jurie i-a smuls coroana lui De Silva, provocându-i răni la cap. Ulterior, câștigătoarea din anul 2019 i-a pus coroana pe cap concurentei de pe locul al doilea, iar "Mrs. Sri Lanka“ 2021 a părăsit scena în lacrimi și a fost transportată la spital, unde a primit îngrijiri din partea medicilor.Totul a avut loc în timpul finale "Mrs. Sri Lanka“ 2021, care s-a desfășurat într-un teatru din Colombo, duminică seara.Reacția câștigătoarei "Mrs. Sri Lanka“La scurt timp, organizatorii i-au cerut scuze lui De Silva, care a explicat că este despărţită, nu divorţată, într-un mesaj pe Facebook. Tânăra a menționat că o va da în judecată pe Caroline Jurie pentru felul "nerezonabil şi jignitor“ în care a tratat-o."Nu sunt o femeie divorțată. O adevărată regină nu este o femeie care smulge coroana altei femei, ci o femeie care pune în secret coroana alteia“, a scris ea pe Facebook.